रिटेल उद्योगातील बिग बाजार या लोकप्रिय ब्रँडवरूनच अॅमेझॉनचे मालक जेफ बेजोस आणि रिलायन्स समुहाचे मुकेश अंबानी या दोघांमध्ये ठिणगी पेटली आहे. 

जेफ बेजोस जगातले सर्वाधिक श्रीमंत व्यक्ती आहेत, तर मुकेश अंबानी हे भारतातले सर्वाधिक श्रीमंत आहेत. जगभरात श्रीमंतांच्या यादीत मुकेश अंबानी यांचा क्रमांक चौथा आहे. 

गेल्या रविवारी (25 ऑक्टोबर)  अॅमेझॉनने सिंगापूर आंतरराष्ट्र आर्बिटेशन सेंटरमध्ये एक अंतरिम आदेश जारी करवून घेतला. यामध्ये फ्यूचर ग्रुप आपला व्यवसाय रिलायन्स समुहाला विकू शकत नाही, असा आदेश देण्यात आला आहे. याबाबत अधिक माहिती आपण जाणून घेऊ.

बियाणी यांच्या फ्यूचर ग्रुपने आपला संपूर्ण रिटेल आणि होलसेलचा व्यवसाय रिलायन्स समुहाच्या रिलायन्स रिटेल व्हेंचर्स लिमिटेडला विकला आहे. संबंधित करारारवर त्यांनी सहीसुद्धा केली आहे. 

ऑगस्ट महिन्यात दोन्ही कंपन्यांनी याची घोषणा केली होती. यासाठी रिलायन्स तब्बल 24 हजार 700 कोटी रुपये फ्यचर ग्रुपला देणार आहे. 

जगभरातील सर्वच रिटेल व्यावसायिकांची नजर फ्यूचर ग्रुपवर

रिलायन्स आणि फ्यूचर ग्रुपच्या करारावर आता प्रश्नचिन्ह उपस्थित होऊ लागले आहेत. अखेर किशोर बियाणी हा करार का करत आहेत? हा करार केल्यानंतर त्यांचा संपूर्ण रिटेल आणि होलसेल व्यवसाय विकला जाईल. तरीही कंपनीचं संपूर्ण कर्ज मिटणार नाही. 

कंपनीने गेल्या काही वर्षात नवे व्यवसाय सुरू करण्यासाठी प्रचंड पैसा खर्च केला होता. बियाणी कुटुंबाने स्वतःचे शेअर्ससुद्धा गहाण ठेवले. व्यवसाय वाढून उत्पन्न वाढेल, तेव्हा हे कर्च चुकतं करून शेअर्स सोडवून घेऊ, असा त्यांचा विचार होता. 

किशोर बियाणी गेल्या कित्येक दिवसांपासून जगभरातील एखाद्या मोठ्या रिटेलरशी हातमिळवणी करण्याच्या प्रयत्नात होते. वॉलमार्टशी त्यांची लांबलचक चर्चा झाली. जगभरातील अनेक दिग्गजांशीही त्यांची चर्चा झाली. फ्रान्सच्या कारफुअरसोबत त्यांचा करार होईल, असा अंदाज गेल्या 10 वर्षांपासून व्यक्त केला जात होता. 

सोप्या शब्दात सांगायचं तर जगभरातील अनेक मोठ्या रिटेलर्सची नजर फ्यूचर ग्रुपवर होती. भारतात हीच सर्वात मोठी रिटेल कंपनी आहे. आगामी काळात टाटा, बिर्ला किंवा रिलायन्ससारख्या कंपन्यांसोबतच्या स्पर्धेत टिकायचं असेल तर मोठा भागीदार असावा, असं फ्यूचर ग्रुपच्या व्यवस्थापनालासुद्धा वाटत होतं. 

पण यामध्ये फक्त एकच अडचण होती. ती म्हणजे भारताचं परकीय गुंतवणूक धोरण. विशेषतः रिटेल... \n\nवरील लेखासाठी मला एक चांगले शीर्षक द्या.
मुकेश अंबानी आणि जेफ बेजोस बिग बाजारवरून आमनेसामने का आले आहेत?